Súradnice: 48°08′52″S 17°06′41″V﻿ / ﻿48,147829°S 17,111378°V﻿ / 48.147829; 17.111378

Sídlo na Obchodnej 48 v Bratislave
**RegioJet, a.s.** (skrátene **RJ**, VKM: **RJSK**) je súkromný osobný železničný a autobusový dopravca, člen skupiny STUDENT AGENCY. V súčasnosti prevádzkuje komerčné vlaky InterCity na trase Praha – Ostrava – Košice a na trase Praha - Brno - Bratislava / Viedeň. Autobusové linky prevádzkuje po celom Slovensku aj Česku. Od roku 2012 realizoval tiež výkony vo verejnom záujme na trati 131 Bratislava – Dunajská Streda – Komárno. Doprava na tejto trati bola ukončená v decembri 2020.

Za prvých 6 mesiacov roku 2019 firma dopravila 3,1 mil. pasažierov čo je nárast o 12% oproti predošlému roku.

Trasy RegioJet na Slovensku
---------------------------

### Trať Bratislava – Komárno

Vlak spoločnosti RegioJet počas jazdy
Intercity RegioJet
RJ IC 1007 s rušňom Siemens Vectron
Dňa 27. decembra 2010 získal RegioJet deväťročnú zmluvu s ministerstvom dopravy na dotovanú vlakovú dopravu na tejto trati od 4. marca 2012. Objem zmluvy činí cca. 1,25 mil vlkm ročne pri cene 5,7 € za vlkm. Ročná dotácia má byť asi 7,1 milióna eur, čo je o 1,3 milióna menej, než bola doterajšia dotácie štátnemu dopravcovi. Zákazku získala spoločnosť v rámci verejnej súťaže MDVRR SR vypísané ministrom dopravy Ľubomírom Vážnym za účelom priameho zadania výkonov ZSSK a získanie dotácií z Operačného programu doprava (OPD). Pred spustením prepravy na tejto trati RegioJet investoval približne 60 tisíc € do „*modernizácie zastávkového mobiliára a posilnenia bezpečnostných prvkov"*.

Prevádzku RegioJet zabezpečuje modernými dieselovými klimatizovanými jednotkami Bombardier Talent, ktoré by umožnili skrátiť cestovný čas v úseku Bratislava – Dunajská Streda na 43 minút. Rozsah dopravy je hodinový interval vlakov Bratislava hl. st. – Komárno posilnený v špičke na polhodinový interval o zrýchlené spoje Bratislava–Nové Mesto – Dunajská Streda.

Od 26. do 28. apríla 2011 usporiadal RegioJet v tejto trase skúšobné a prezentačné jazdy prístupné aj verejnosti za jednotnú cenu 50 eurocentov (12 Sk) za akúkoľvek trasu. Pre skúšobnú prevádzku si požičal od nemeckého dopravcu Eurobahn zo skupiny Keolis súpravu v bielej farbe, ktorá v pravidelnom prevádzke jazdí na linkách RB 71 a RB 73 v okolí Bielefelda v Severnom Porýní-Vestfálsku (podľa SME v okolí Berlína), jednotka je registrovaná na spoločnosť Prignitzer Eisenbahn-Gesellschaft (PEG), patriaci pod skupinu Netinera, nemeckú dcérsku spoločnosť Talianskych štátnych dráh (FS), ktorá vznikla za účelom prevzatia nemeckej časti Arriva od koncernu DB. Pri skúšobných jazdách bola súprava vybavená len nemeckými nápismi a dopravca neposkytoval občerstvenie ani noviny, wifi internet však bol funkčný. Pre prevádzku linky si má RegioJet od roku 2012 na 9 rokov zapožičať na operatívny lízing 9 podobných jednotiek, starých asi päť rokov, tie vybaví slovenský a možno aj maďarskými nápismi. Súpravy sú vybavené kamerovým systémom v interiéri.

V septembri 2015 RegioJet informoval, že na tejto trase dopravil v období január až august 2015 1,557 milióna cestujúcich. V porovnaní s predošlým rokom je to nárast o 23,89%.

Od pondelka 16. septembra 2019. RegioJet na trati začal v špičke prevádzkovať poschodové vozne. Nasadné budú na vlak 4308, ktorý z Dunajskej Stredy vychádza o 6:15. Firma na jar roku 2019 zakúpila desať vozňov rady Dbz 750 od nemeckého dopravcu DB Regio. Vyrobila ich v 90. rokoch vagónka v Zhořelci a jazdili v okolí Mníchova. Firma tiež nasadila rušne Siemens Eurorunner, ktoré pred nedávnom získali schválenie pre Slovensko.

21. septembra 2020 spoločnosť oznámila, že sa pripravuje na opustenie linky. V tom čase ešte nebolo jasné či bude na trati pôsobiť potom čo v decembri 2020 vyprší zmluva. Približne 90 zamestnancom poslala výpoveď. Spoločnosť chcela na linke pokračovať, ale minister dopravy Andrej Doležal jej podmienky označil za neakceptovateľné. Zároveň žiadala od ministra, aby vo veci urobil aspoň nejaké rozhodnutie. Neskôr v ten deň ministerstvo oznámilo, že za nástupcu RegioJetu vybral spolupracujúce štátne spoločnosti ÖBB a ZSSK. Tie by mali na trati pôsobiť dva roky.

### Praha – Žilina – Košice

Súprava RegioJetu v stanici Kysak
Vlaky premávajú na trase: Praha – Pardubice – Česká Třebová – Zábřeh na Moravě – Olomouc – Hranice na Moravě – Ostrava Svinov – Ostrava hlavní nádraží – Ostrava Stodolní – Havířov – Český Těšín – Třinec – Třinec centrum – Bystřice – Návsí – Čadca – Kysucké nové Mesto – Žilina – Vrútky – Ružomberok- Liptovský Mikuláš – Štrba – Poprad – Tatry – Kysak – Košice

Spoločnosť oznámila, že od 12. októbra 2014 chce započať skúšobné jazdy na novej trati z Prahy do Košíc. Táto linka je predĺžením pôvodného spoja Praha – Žilina. Nová trasa vlakov zahŕňa stanice Vrútky – Ružomberok – Liptovský Mikuláš – Štrba – Poprad-Tatry – Kysak. V polovici decembra roku 2014 RegioJet začína jazdiť aj v rámci slovenskej vnútroštátnej dopravy Bratislava – Žilina – Košice. V októbri 2014 predstavila spoločnosť prvý z desiatich objednaných vozňov, ktoré budú využívané vo vnútroštátnej doprave. Ide o vozne vyrobené rumunskou firmou Astra Vagoane Cdatori v Arade. Každé sedadlo je vybavené dotykovými displejmi, ktoré vyrobila a dodala slovenská spoločnosť Molpir, s. r. o. Podľa vyjadrenia majiteľa firmy pre denník SME pracovala na tomto projekte jeho firma dva roky. Pri návrhu dizajnu sa zaoberali nielen otázkami, ktoré sa týkali bezpečnostných predpisov, ale aj ich celkovej vizáže v rámci interieru.  Každá vlaková súprava má mať desať vozňov, ktoré budú radené do troch cenových kategórií.  Spolu s rozšírením služieb firmy RegioJet sa spájajú aj problémy, týkajúce sa predajnej pobočky na košickej stanici. Spor so štátnym podnikom Železnice Slovenskej republiky sa postupne vyostruje. RegioJet sa vyjadrilo, že pokiaľ nedostane adekvátne priestory môže žalovať ŽSR ohľadne ušlého zisku, keďže väčšina Slovákov si kupuje lístky priamo na staničných predajniach. Predajné miesta dosiaľ chýbajú aj v Prešove, kde chce spoločnosť získavať zákazníkov pre prestupy v Kysaku. Od decembra 2015 chce zvýšiť frekvenciu nočných spojov na dennú.

### Bratislava – Žilina – Košice (zrušené)

Súprava RegioJet na bratislavskej hlavnej stanici v novembri 2012
Súprava RegioJet na trati Žilina – Košice, v pozadí hrad Strečno
Vlaky premávali na trase Bratislava – Trnava – Trenčín – Považská Bystrica – Žilina – Vrútky – Ružomberok – Liptovský Mikuláš – Poprad – Tatry – Kysak – Košice

V septembri 2015 spoločnosť oznámila, že za prvých 9 mesiacov prevádzky prepravila na tejto trase 650 000 cestujúcich. Bez štátnej dotácie vypravovala tri denné a jeden nočný spoj. V októbri 2015 sa vlastník Regio Jetu Radim Jančura vyhrážal, že od decembra 2015 tieto spoje zruší. Podľa jeho slov si premíér Fico „*kupuje voličov bezplatnými vlakmi"*, štátna ZSSK ho za štátne peniaze oberá o tržby. Koncom novembra 2015 mal byť odchod z trate definitívny. „*Hlavný dôvod odchodu zo Slovenska je pán Počiatek, ktorý nám doteraz nebol schopný oznámiť, čo urobí zo stratovými IC vlakmi," vysvetľuje Jančura a dodáva, že práve tieto linky sú najväčším problémom. „Jedinou šancou, ako by sme zostali, je tá, aby minister zrušil IC vlaky. V takom prípade sme schopní zvýšiť počet spojov na požadovanú úroveň,"* uviedol k odchodu Jančura. Ministerstvo podľa svojich slov nedotuje prevázdku žiadnych IC vlakov nakoľko tie sú komerčným produktom železničných spoločností, nie vlakmi verejnej služby. Železničná spoločnosť Slovensko vyhlásila, že IC vlaky „*nie sú krížovo financované z dotácií štátu a sú v pluse"*. Na odchod RegioJetu je pripravená reagovať. ZSSK vo svojom vyhlásení upozornila, že na IC vlaky nedostáva dotáciu a neuplatňuje v nich ani prepravu zdarma. Realizuje 4 až 5 párov IC vlakov denne, čo je menej ako RJ. Podľa Vladimíra Šnídla mohlo zo strany RegioJetu stále ísť len o „*taktickú hru"*. V decembri dopravca oznámil, že na trati Bratislava – Košice zostáva. Pripravuje tiež použitie 13-vozňových súprav čím by sa kapacita mala zvýšiť až na dvojnásobok predtým ponúkanej kapacity oboch dopracov dokopy.

V januári 2016 RegioJet oznámil, že zavedenie 13 vozňových súprav na trati nebude možné. Dĺžke vlaku nevyhovujú nástupištia. Na bratislavskej hlavnej stanici je možné tak dlhý vlak vypraviť len z 10. kolaje 3. nástupišťa. Na tejto koľaji je však odstavená súprava ZSSK, ktorá má ochod o 15 minút neskôr. ZSSK tento čas nestačí. Od januára 2016 majú do spojov byť opätovne radené reštauračné vozy ako aj vozy typu Astra.

RegioJet ku dňu 31.1.2017 ukončil prevádzku vlakov na tejto trase.

### Praha – Žilina – Martin – Banská Bystrica – Zvolen

K 13. decembru 2015 začal RegioJet prevádzkovať linku Praha – Žilina – Martin – Banská Bystrica – Zvolen. V staniciach Banská Bystrica a Zvolen budú k dispozícii mobilní predajcovia lístkov. Palubný servis však bude prebiehať len od/do Martina.

### Bratislava – Zvolen – Banská Bystrica

V septembri 2015 bolo oznámené, že štát vyhlásil verejné obstarávanie na spoje Banská Bystrica – Bratislava. Predpokladá sa, že by sa malo vysúťažiť 1,5 mil vlakových kilometrov ročne. Záujem o súťaž v októbri oficiálne prejavil tiež RegioJet. Železničná spoločnosť Slovensko dopravca najazdí na uvedenej trati 1,2 milióny kilometrov, priamo jazdí len jeden pár rýchlikov, na ostatné spoje je potreba presadať vo Zvolene. Podľa nového grafikonu od decembra 2015 má byť priamych rýchlikov 8 párov. Súťaž bola vyhlásená v novembri 2015. Jej víťaz mal získať až desaťročný monopol na dopravu medzi Banskou Bystricou a Bratislavou. V novembri 2016 bola medializovaná správa podľa ktorej po príchode nového ministra dopravy Árpáda Érseka (Most-Híd) ministerstvo so súťažou nepočíta. Minister chce súťaž vypísať nanovo, vyjadril sa, že *„Okrem hlavných tratí by sme zabezpečili aj priľahlé trate. Keď už dopravcom dáme dobrú trasu, tak aby ľudí vozili aj z priľahlých obcí, či už to bude vlakmi, alebo autobusmi. Vtedy zabezpečíme, že ľudia sa do vlakov naozaj dostanú."* Súčasná rýchliková doprava prevádzkovaná štátnou ZSSK je ročne dotovaná takmer 9 miliónmi eur. Lístok na vlak na tejto trase stojí 10 eur, na autobus RegioJet 5 eur.

### Bratislava / Viedeň - Brno - Praha

Od 11. decembra 2016 premávajú vlaky RegioJetu na trase Bratislava - Brno - Praha: 3 spoje medzi Prahou a Brnom a 2 spoje medzi Bratislavou a Prahou. V prípade úspechu chce dopravca od decembra 2017 jazdiť každú hodinu.
Od 10. decembra 2017 premávajú vlaky RegioJetu na trase Viedeň / Bratislava - Brno - Praha: 3 spoje medzi Prahou a Brnom a 4 spoje medzi Viední a Prahou.

V nedeľu 7. júna 2020 mal dopravca po epidémii COVID-19 obnoviť spoje z Prahy do Bratislavy, od 15. júna obnoviť spoje medzi Prahou a Viedňou.

### Možné nové trasy

V auguste 2019 spoločnosť oznámila zámer prevádzkovať od júna 2020 priame vlaky na trase Praha - Brno - Viedeň - Budapešť. Priame spojenie na tejto trase ešte neexistuje. V júni 2020 tento zámer potvrdila so začiatkom od júla. Zároveň plánuje od konca júna spustiť linku do Chorvátska. Táto linka by mala zastavovať v Pardubiciach, Brne, Břeclavi, Bratislave a Ľubľani.

V septembri 2019 oznámila zámer nakúpiť 15 nových viacsystémových rušňov TRAXX MS3 od spoločnosti Bombardier Transportation. Má ísť o zatiaľ najväčšiu investíciu firmy do nových železničných vozidiel. Výkony firmy sa majú v roku 2020 zväčšiť až o sto percent.

Na 28. mája 2021 RegioJet plánuje znovuzavedenie linky z Prahy cez Bratislavu, Budapešť a Záhreb do Rijeky a Splitu.

Galéria
-------

* Bussines (1+. trieda)Bussines (1+. trieda)
* Relax (1. trieda)Relax (1. trieda)
* Standard (2. trieda), u ÖBB jazdilo ako 1. triedaStandard (2. trieda), u ÖBB jazdilo ako 1. trieda
* Standard (2.trieda)Standard (2.trieda)

Referencie
----------

1. ↑   *O nás* [online]. Bratislava: RegioJet, 2.6.2011, [cit. 2012-03-12]. Dostupné online.
2. 1 2   *Výpis z Obchodného registra Okresného súdu Bratislava I* [online]. Bratislava: Okresný súd Bratislava I, rev. 2011-03-09, [cit. 2012-03-12]. Dostupné online.
3. 1 2 3   *RegioJet a. s.* [online]. finstat.sk, [cit. 2019-03-16]. Dostupné online.
4. ↑   *Od 4. marca nový dopravca na trati Bratislava - Komárno* [online]. Bratislava: Železničná spoločnosť Slovensko, 2.3.2011, [cit. 2012-03-12]. Dostupné online.
5. ↑   Denník E. *Denník N* (Bratislava: N Press), 2020-12-15. Dostupné online [cit. 2020-12-19]. ISSN 1339-844X.
6. ↑  SŮRA, Jan. *ZSSK nezvládá nástup po RegioJetu, většina vlaků jezdí zpožděná* [online]. zdopravy.cz, 2020-12-15, [cit. 2020-12-19]. Dostupné online.
7. 1 2  TASR. RegioJet chystá historicky najväčšiu investíciu. Týkať sa bude aj Slovenska. *Hospodárske noviny* (Bratislava: MAFRA Slovakia), 2019-09-03. Dostupné online [cit. 2019-09-03]. ISSN 1336-1996.
8. 1 2  Juraj Kováč: RegioJet na Slovensku nasadí jednotky Bombardier Talent, ŽelPage, 7. 1. 2011
9. 1 2 3 4 5  Adam Valček: Ľudia si vyskúšali súkromný vlak od RegioJetu, SME.sk, 29. 4. 2011
10. 1 2 3  Josef Petrák: RegioJet předvádí Talent na trati Bratislava – Komárno, ŽelPage, 27. 4. 2011, zdroje: RegioJet, MDVRR SR, ŽelPage, iDnes, ČTK/Finanční noviny, ERA, německá Wikipedia (článok Eurobahn)
11. ↑   *RegioJet investoval do modernizácie zastávok* [online]. Bratislava: RegioJet, 10.12.2012, [cit. 2012-03-12]. Dostupné online. Archivované 2013-10-19 z originálu.
12. ↑  KOVÁČ, Juraj. *RegioJet na Slovensku nasadí jednotky Bombardier Talent* [online]. ŽelPage, 2011-01-07, [cit. 2011-01-13]. Dostupné online.
13. ↑  Adam Valček: Figeľ začal otvárať železničný trh, ekonomika.SME.sk, 31. 12. 2010
14. ↑  Adam Valček: Na Slovensko príde súkromný železničný dopravca, ekonomika.SME.sk, 28. 12. 2010
15. ↑  RegioJet začne zkoušet vlaky na Slovensku, přepravu zahájí za rok, Finance.cz, Finanční noviny, 20. 4. 2011
16. 1 2 3   *RegioJet prepravil tento rok do Košíc asi 650.000 cestujúcich* [online]. TASR, 2015-09-23, [cit. 2015-09-23]. Dostupné online.
17. ↑   Na trati Bratislava - Komárno začali v špičke jazdiť poschodové vozne. *Denník N* (Bratislava: N Press), 2019-09-16. Dostupné online [cit. 2019-09-16]. ISSN 1339-844X.
18. 1 2  OVEČKA, Kevin. *RegioJet v pondělí nasadí na Žitném ostrově dvoupodlažní vagony s lokomotivou Siemens* [online]. zdopravy.cz, 2019-09-13, [cit. 2019-09-16]. Dostupné online.
19. ↑  ŠNÍDL, Vladimír. RegioJet oznámil, že na linke do Komárna začína baliť. Vyčíta ministrovi, že nedodržal sľúbený termín. *Denník N* (Bratislava: N Press), 2020-09-21. Dostupné online [cit. 2020-09-27]. ISSN 1339-844X.
20. ↑  ŠNÍDL, Vladimír. RegioJet na linke do Komárna končí, nahradí ho duo rakúskych ÖBB a ZSSK. *Denník N* (Bratislava: N Press), 2020-09-21. Dostupné online [cit. 2020-09-27]. ISSN 1339-844X.
21. ↑  Praha - Košice, RegioJet.sk
22. ↑   *RegioJet chce posilniť kapacitu vlakov na juhu Slovenska* [online]. Bratislava: P E R E X , a. s, 7.10.2014, [cit. 2014-10-07]. , Dostupné online.]
23. ↑   *Slovenské monitory vylepšili žlté vlaky* [online]. Bratislava: Petit Press, a.s. 7.10.2014, [cit. 2014-10-07]. [Dostupné online.
24. ↑   *RegioJet chce posilniť kapacitu vlakov na juhu Slovenska* [online]. Bratislava: P E R E X , a. s. [cit. 2014-10-07]. [dátum vydania = 7.10.2014 Dostupné online.
25. ↑   *Ak RegioJet nedostane v Košiciach okienko hrozí súdom* [online]. Bratislava: Petit Press, a.s. 7.10.2014, [cit. 2014-10-07]. , Dostupné online.]
26. ↑  ŠNÍDL, Vladimír. *Prečo sa už RegioJet nekamaráti so slovenskou vládou* [online]. N Press, 2015-10-31, [cit. 2015-11-02]. Dostupné online.
27. ↑  VAŠUTA, Tomáš. *Jančura exkluzívne: Na trati do Košíc končíme, so štátom nevieme súťažiť* [online]. Mafra Slovakia, 2015-11-23, [cit. 2015-12-13]. Dostupné online. Archivované 2015-12-22 z originálu.
28. ↑  MORHÁČOVÁ, Jana. *Stanovisko ZSSK k útokom spoločnosti RegioJet 23.11. 2015* [online]. Železničná spoločnosť Slovensko, 2015-11-23, [cit. 2015-12-13]. Dostupné online.
29. ↑  ŠNÍDL, Vladimír. *Päť dôvodov, prečo to s odchodom RegioJetu nemusí byť také horúce* [online]. N Press, 2015-11-23, [cit. 2015-12-13]. Dostupné online.
30. ↑   *RegioJet ostáva na trase Bratislava-Košice* [online]. RegioJet, 2015-12-08, [cit. 2015-12-13]. Dostupné online. Archivované 2015-12-11 z originálu.
31. ↑  PORACKÝ, Marek. *RegioJet s 13 vozňami do Košíc nevyštartuje, narazil na kapacitu staníc* [online]. Petit Press, 2016-01-13, [cit. 2016-01-14]. Dostupné online.
32. ↑   *Od 13.12. vás zvezieme zo Zvolena až do Prahy* [online]. RegioJet, 2015-12-08, [cit. 2015-12-13]. Dostupné online. Archivované 2015-12-11 z originálu.
33. 1 2   *Chystá sa tender na rýchliky, zapojí sa RegioJet či Arriva* [online]. webnoviny.sk, 26.09.2015, [cit. 2015-10-14]. Dostupné online.
34. ↑  ROHÁČEK, Filip. *O vlakové spojenie Bystrice s Bratislavou zabojujú súkromníci* [online]. bbonline.sk, 23.09.2015, [cit. 2015-10-14]. Dostupné online.
35. ↑  ŠNÍDL, Vladimír. *Počiatek vyhlasuje súťaž, pri ktorej môže štát ušetriť a cestujúci získať* [online]. N Press, 06.11.2015, [cit. 2015-11-06]. Dostupné online.
36. 1 2  ŠNÍDL, Vladimír. *Vláda stopla príchod ďalších dopravcov na železnicu, podľa RegioJetu je za tým Danko* [online]. N Press, 11.11.2016, [cit. 2016-12-15]. Dostupné online.
37. ↑   *Nová linka Praha–Brno–Bratislava* [online]. RegioJet, [cit. 2016-12-15]. Dostupné online.
38. 1 2  ČTK. *České noviny* [online]. ceskenoviny.cz, [cit. 2020-06-06]. Dostupné online.
39. ↑   RegioJet začne od júna 2020 prevádzkovať vlaky medzi Prahou a Budapešťou cez Brno a Viedeň. *Denník N* (Bratislava: N Press), 2019-08-08. Dostupné online [cit. 2019-08-10]. ISSN 1339-844X.
40. ↑  Kevin Ovečka @prostekevin. *RegioJet odhalil ceník jízdenek na vlak do Chorvatska, začne na 590 Kč* [online]. zdopravy.cz, 2020-06-04, [cit. 2020-06-06]. Dostupné online.
41. ↑   Denník E. *Denník N* (Bratislava: N Press), 2021-02-02. Dostupné online [cit. 2021-02-02]. ISSN 1339-844X.

Iné projekty
------------

Commons
* Spolupracuj na Commons Commons ponúka multimediálne súbory na tému **RegioJet**

Externé odkazy
--------------

* Oficiálna stránka RegioJet
* Hospodárske výsledky RegioJet na indexpodnikatela.sk

| * z
* d
* u
Železničná osobná doprava na Slovensku |
| --- |
| Kategórie vlakov | 
* SuperCity
* Railjet xpress
* EuroCity
* EuroNight
* InterCity
* Expres
* Rýchlik
* Regionálny rýchlik
* Regional Express
* Zrýchlený vlak
* Osobný vlak

 |
| Správca infraštruktúry | 
* Železnice Slovenskej republiky (ŽSR)

 |
| Dopravcovia | 
* Železničná spoločnosť Slovensko (ZSSK)
* RegioJet (RJ)
* LEO Express (LE)
* ARRIVA vlaky
* Bratislavská regionálna koľajová spoločnosť (BRKS) (zrušená)

 |
| Grafikon vlakovej dopravy | 
* 1992/1993
* 1993/1994
* 1994/1995
* 1995/1996
* 1996/1997
* 1997/1998
* 1998/1999
* 1999/2000
* 2000/2001
* 2001/2002
* 2002/2003
* 2003/2004
* 2004/2005
* 2005/2006
* 2006/2007
* 2007/2008
* 2008/2009
* 2009/2010
* 2010/2011
* 2011/2012
* 2012/2013
* 2013/2014
* 2014/2015
* 2015/2016
* 2016/2017
* 2017/2018
* 2018/2019
* 2019/2020
* 2020/2021
* 2021/2022
* 2022/2023

 |

| * z
* d
* u
Dopravcovia IDS BK |
| --- |
| 
* Dopravný podnik Bratislava (mestské autobusy, trolejbusy a električky)
* Arriva (prímestské autobusy)
* Železničná spoločnosť Slovensko (regionálne vlaky)
* Österreichische Bundesbahnen (regionálne vlaky)

 |